Ek en Lauden werk al ‘n paar jaar saam en ek is gewoond daaraan dat hy ‘n ophef van elke nuwe aanstelling, wat rok dra, maak. Hierdie keer is daar egter iets anders in sy stem en ek sit my skryfgoed neer en tuur in die rigting wat Lauden wys in die groot oopplankantoor. Agter die baas stap ‘n korterige donkerkop dametjie, maar al wat my opval is haar goed gevormde agterstewe wat deur haar lang noupassende rokkie beklemtoon word.
“Ek het Mej Mouton hier by jou werkstasie ingedeel. Sy gaan sommer hier regs van jou sit. Maak haar tou-wys, want jaareind is naby en jy weet dat ons baie oortyd gaan werk. Jy gaan iemand nodig hê om vir jou die kontrole lyste te lees.”